## Pravilnik o vrsti i visini naknada i administrativnih pristojbi Hrvatske agencije za nadzor financijskih usluga

### NN 155/2009 (28.12.2009.), Pravilnik o vrsti i visini naknada i administrativnih pristojbi Hrvatske agencije za nadzor financijskih usluga

155 28.12.2009 Pravilnik o vrsti i visini naknada i administrativnih pristojbi Hrvatske agencije za nadzor financijskih usluga

HRVATSKA AGENCIJA ZA NADZOR FINANCIJSKIH USLUGA

3857

Na temelju odredbe članka 20. stavka 1. alineja 3. Zakona o Hrvatskoj agenciji za nadzor financijskih usluga (»Narodne novine«, br. 140/05), Hrvatska agencija za nadzor financijskih usluga donijela je na sjednici održanoj 17. 12. 2009. godine

PRAVILNIK

O VRSTI I VISINI NAKNADA I ADMINISTRATIVNIH PRISTOJBI HRVATSKE AGENCIJE ZA NADZOR FINANCIJSKIH USLUGA

OPĆE ODREDBE

Članak 1.

Ovim Pravilnikom uređuju se obveznici, način plaćanja, vrste i visina naknada i administrativnih pristojbi koje naplaćuje Hrvatska agencija za nadzor financijskih usluga (dalje u tekstu: Agencija) na temelju ovlaštenja propisanih:

– Zakonom o Hrvatskoj agenciji za nadzor financijskih usluga (»Narodne novine« br. 140/05),

– Zakonom o tržištu kapitala (»Narodne novine« br. 88/08, 146/08 i 74/09)

– Zakonom o preuzimanju dioničkih društava (»Narodne novine« br. 109/07 i 36/09),

– Zakonom o investicijskim fondovima (»Narodne novine« br. 150/05),

– Zakonom o osiguranju (»Narodne novine« br. 151/05, 87/08 i 82/09),

– Zakonom o obveznim osiguranjima u prometu (»Narodne novine« br. 151/05, 36/09 i 75/09),

– Zakonom o obveznim i dobrovoljnim mirovinskim fondovima (»Narodne novine« br. 49/99, 63/00, 103/03, 177/04 i 71/07),

– Zakonom o mirovinskim osiguravajućim društvima i isplati mirovine na temelju individualne kapitalizirane štednje (»Narodne novine« br. 106/99, 63/00 i 107/07), i

– Zakonom o leasingu (»Narodne novine« br. 135/06).

OBVEZNICI

Članak 2.

(1) Obveznici plaćanja naknada i administrativnih pristojbi su pravne i fizičke osobe iz članka 15. točke 2. i 9. Zakona o Hrvatskoj agenciji za nadzor financijskih usluga (dalje u tekstu: Zakon o Agenciji).

(2) Obveznici plaćanja naknada i administrativnih pristojbi su i sve ostale pravne i fizičke osobe koje se obraćaju Agenciji sa zahtjevom za poduzimanje radnji iz djelokruga i nadležnosti Agencije.

(3) Od plaćanja naknada i administrativnih pristojbi oslobođeni su Republika Hrvatska i tijela javne vlasti.

NAČIN PLAĆANJA

Članak 3.

(1) Administrativne pristojbe se uplaćuju u korist državnog proračuna Republike Hrvatske.

(2) Naknade su prihod Agencije i uplaćuju se u korist računa Agencije.

(3) Naknade i administrativne pristojbe uplaćuju se jednokratno.

(4) Naknade i administrativne pristojbe moraju biti u cijelosti uplaćene u trenutku podnošenja zahtjeva ili izdavanja rješenja Agencije, ili u roku od 5 dana za naknade i administrativne pristojbe koje se u smislu ovog Pravilnika naplaćuju za poduzete radnje Agencije.

VRSTE I VISINA NAKNADA I ADMINISTRATIVNIH PRISTOJBI

Članak 4.

(1) Obveznici plaćanja naknada i administrativnih pristojbi su ponuditelji iz članka 2. stavka 1. točke 4. Zakona o preuzimanju dioničkih društava (dalje u tekstu: ZPDD), i to za poduzete radnje kako slijedi:

|  |  |  |  |
| --- | --- | --- | --- |
| BR. |  | ADMINISTRATIVNA PRISTOJBA | NAKNADA |
| 1. | Odobrenja objavljivanja ponude za preuzimanje – članak 24. ZPDD-a i konkurentske ponude – članak 30. ZPDD-a | 2.000,00 kn | 0,2% iznosa osiguranih sredstava za plaćanje svih dionica na koje se odnosi ponuda za preuzimanje u smislu članka 19. stavka 1. ZPDD-a – do najviše 5.000.000,00 kn |
| 2. | Odobrenja objavljivanja izmjene ponude za preuzimanje – članak 29. ZPDD-a | 1.000,00 kn | 20.000,00 kn |
| 3. | Utvrđivanje nezakonitosti i nepravilnosti i izricanje nadzornih mjera iz članka 48. ZPDD-a | 2.000,00 kn | 20.000,00 kn |

(2) Obveznici plaćanja naknada i administrativnih pristojbi su izdavatelji, ponuditelji i kvalificirani ulagatelji iz članka 343. stavka 1. točke 6. d i 6. e, 8. i 9. Zakona o tržištu kapitala (dalje u tekstu: ZTK) te druga osoba koja može podnijeti zahtjev za uvrštenje vrijednosnih papira na uređeno tržište, i to za poduzete radnje kako slijedi:

|  |  |  |  |
| --- | --- | --- | --- |
| BR. |  | ADMINISTRATIVNA PRISTOJBA | NAKNADA |
| 1. | Odobrenje statusa kvalificiranog ulagatelja pravnoj i fizičkoj osobi – članak 345. ZTK | 2.000,00 kn | 20.000,00 kn |
| 2. | Odobrenje prospekta izdanja, ponude i uvrštenja vrijednosnih papira i osnovnog prospekta – članak 372. ZTK |  |  |
|  | a. jedinstveni prospekt | 4.000,00 kn | 0,2 % nominalne vrijednosti iznosa vrijednosnih papira do najviše 1.000.000,00 kn |
|  | b. podijeljeni prospekt |  |  |
|  | – Registracijski dokument | 1.000,00 kn | 1.000,00 kn |
|  | – Obavijest o vrijednosnom papiru i sažetak prospekta | 2.000,00 kn | 0,2 % nominalne vrijednosti iznosa vrijednosnih papira do najviše 1.000.000,00 kn |
| 3. | Odobrenje dopune prospekta vrijednosnih papira članak 379. stavak 1. ZTK | 2.000,00 kn | 20.000,00 kn |
| 4. | Odobrenje prospekta ponude vrijednosnih papira inozemnog izdavatelja – članak 392. ZTK | 4.000,00 kn | 0,2 % nominalne vrijednosti iznosa vrijednosnih papira do najviše 1.000.000,00 kn |
| 5. | Odobrenje izostavljanja informacija iz prospekta – članak 362. ZTK | 1.000,00 kn | 10.000,00 kn |

(3) Obveznici plaćanja naknada i administrativnih pristojbi su pravne osobe iz članka 6. ZTK, fizičke osobe iz članaka 24. ZTK, te fizičke i pravne osobe iz članka 44. i članka 96. ZTK i to za poduzete radnje kako slijedi:

|  |  |  |  |
| --- | --- | --- | --- |
| BR. |  | ADMINISTRATIVNA PRISTOJBA | NAKNADA |
| 1. | Izdavanje odobrenja i proširenje odobrenja za rad za investicijske usluge iz članka 5. stavak 1. točka 1. – članak 13. i 14. ZTK | 1.000,00 kn | 10.000,00 kn |
| 2. | Izdavanje odobrenja i proširenje odobrenja za rad za investicijske usluge iz članka 5. stavak 1. točka 2. – članak 13. i 14. ZTK | 1.000,00 kn | 15.000,00 kn |
| 3. | Izdavanje odobrenja i proširenje odobrenja za rad za investicijske usluge iz članka 5. stavak 1. točka 3. – članak 13. i 14. ZTK | 1.500,00 kn | 35.000,00 kn |
| 4. | Izdavanje odobrenja i proširenje odobrenja za rad za investicijske usluge iz članka 5. stavak 1. točka 4. – članak 13. i 14. ZTK | 1.500,00 kn | 30.000,00 kn |
| 5. | Izdavanje odobrenja i proširenje odobrenja za rad za investicijske usluge iz članka 5. stavak 1. točka 5. – članak 13. i 14. ZTK | 1.500,00 kn | 20.000,00 kn |
| 6. | Izdavanje odobrenja i proširenje odobrenja za rad za investicijske usluge iz članka 5. stavak 1. točka 6. – članak 13. i 14. ZTK | 1.500,00 kn | 40.000,00 kn |
| 7. | Izdavanje odobrenja i proširenje odobrenja za rad za investicijske usluge iz članka 5. stavak 1. točka 7. – članak 13. i 14. ZTK | 2.000,00 kn | 50.000,00 kn |
| 8. | Izdavanje odobrenja i proširenje odobrenja za rad za pomoćnu uslugu iz članka 5. stavak 2. ZTK – članak 13. i 14. ZTK | 1.000,00 kn | 5.000,00 kn |
| 9. | Proširenje odobrenja za rad za financijske instrumente na koje se već izdano odobrenje za rad ne odnosi – članak 14. | 1.000,00 kn | 10.000,00 kn |
| 10. | Suglasnost za obavljanje dužnosti člana uprave investicijskog društva – članak 22. ZTK | 1.500,00 kn | 12.0000,00 kn |
| 11. | Izdavanje odobrenja za rad brokeru – članak 25. ZTK | 1.000,00 kn | 5.000,00 kn |
| 12. | Izdavanje odobrenja za rad investicijskom savjetniku – članak 25. ZTK | 1.500,00 kn | 8.000,00 kn |
| 13. | Suglasnost za stjecanje i povećanje kvalificiranog udjela u investicijskom društvu – članak 44. ZTK | 2.000,00 kn | 20.000,00 kn |
| 14. | Izdavanje odobrenja za rad vezanom zastupniku – članak 97. ZTK | 1.500,00 kn | 8.000,00 kn |
| 15. | Odobrenje za osnivanje podružnice investicijskog društva u trećoj državi – članak 142. ZTK | 1.500,00 kn | 10.000,00 kn |
| 16. | Odobrenje statusnih promjena investicijskog društva – članak 20. ZTK | 2.000,00 kn | 10.000,00 kn |

(3a) Obveznici plaćanja naknada i administrativnih pristojbi su burza i investicijsko društvo iz članka 119. ZTK, i to za poduzete radnje kako slijedi:

|  |  |  |  |
| --- | --- | --- | --- |
| BR. |  | ADMINISTRATIVNA PRISTOJBA | NAKNADA |
| 1. | Izdavanje odobrenja za upravljanje Multilateralnom trgovinskom platformom (MTP) – članak 119. ZTK | 2.500,00 kn | 80.000,00 kn |

(4) Obveznici plaćanja naknada i administrativnih pristojbi su pravne osobe iz članka 284. ZTK i to za poduzete radnje kako slijedi:

|  |  |  |  |
| --- | --- | --- | --- |
| BR. |  | ADMINISTRATIVNA PRISTOJBA | NAKNADA |
| 1. | Odobrenje za rad burzi članak 296. ZTK | 3.000,00 kn | 70.000,00 kn |
| 2. | Proširenje odobrenja za rad burzi članak 298. ZTK | 1.500,00 kn | 20.000,00 kn |
| 3. | Suglasnost za imenovanje člana uprave burze članak 287. ZTK | 1.500,00 kn | 12.000,00 kn |
| 4. | Suglasnost za stjecanje i promjenu kvalificiranog udjela burze članak 289. ZTK | 2.000,00 kn | 20.000,00 kn |
| 5. | Odobrenje za statusne promjene burze i osnivanje podružnice burze – članak 290. ZTK | 2.000,00 kn | 20.000,00 kn |
| 6. | Odobrenje za namjeravano stjecanje udjela koji prelazi 25% glasačkih prava ili udjela u temeljnom kapitalu u drugoj pravnoj osobi – članak 290. ZTK | 1.000,00 kn | 10.000,00 kn |
| 7. | Odobrenje akata i cjenika burze članak 294. i 295. ZTK | 2.000,00 kn | 40.000,00 kn |

(4a) Obveznici plaćanja naknada i administrativnih pristojbi su pravne osobe iz članka 501. stavak 1. i članka 505. ZTK za poduzete radnje kako slijedi:

|  |  |  |  |
| --- | --- | --- | --- |
| BR. |  | ADMINISTRATIVNA PRISTOJBA | NAKNADA |
| 1. | Odobrenje za upravljanje sustavom poravnanja i namire – članak 501. ZTK | 1.500,00 kn | 30.000,00 kn |
| 2. | Odobrenje za rad središnjeg klirinško depozitarnog društva (dalje u tekstu: SKDD) – članak 523. ZTK | 3.000,00 kn | 70.000,00 kn |
| 3. | Proširenje odobrenja SKDD-u – članak 525. ZTK | 1.500,00 kn | 20.000,00 kn |
| 4. | Suglasnost za imenovanje člana uprave SKDD-a- članak 509. ZTK | 1.500,00 kn | 12.000,00 kn |
| 5. | Suglasnost za stjecanje i promjenu kvalificiranog udjela SKDD-a – članak 510. ZTK | 2.000,00 kn | 20.000,00 kn |
| 6. | Odobrenje akata i cjenika SKDD-a – članak 521. i 522. ZTK | 2.000,00 kn | 40.000,00 kn |
| 7. | Odobrenje pravila o načinu uplate doprinosa i upotrebi sredstava jamstvenog fonda SKDD-u – članak 531. ZTK | 2.000,00 kn | 40.000,00 kn |

(4b) Obveznici plaćanja naknada i administrativnih pristojbi su pravne osobe iz članka 445. ZTK i to za poduzete radnje kako slijedi:

|  |  |  |  |
| --- | --- | --- | --- |
| BR. |  | ADMINISTRATIVNA PRISTOJBA | NAKNADA |
| 1. | Odobrenje za vođenje službenog registra propisanih informacija – članak 445. stavak 1. ZTK | 1.500,00 kn | 30.000,00 kn |
| 2. | Odobrenje za uvođenje promjene u službenom registru propisanih informacija – članak 445. stavak 4. ZTK | 1.000,00 kn | 15.000,00 kn |
| 3. | Odobrenje naknade i izmjene naknade voditelju službenog registra propisanih informacija – članak 445. stavak 6. ZTK | 1.000,00 kn | 5.000,00 kn |

(5) Obveznici plaćanja naknada i administrativnih pristojbi prema Zakonu o investicijskim fondovima (dalje u tekstu: ZIF) su društva za upravljanje investicijskim fondovima koja se Agenciji obraćaju zahtjevom, i to za poduzete radnje kako slijedi:

|  |  |  |  |
| --- | --- | --- | --- |
| BR. |  | ADMINISTRATIVNA PRISTOJBA | NAKNADA |
| 1. | Odobrenje za poslovanje društva za upravljanje investicijskim fondovima – članci 28. i 29. ZIF-a | 2.000,00 kn | 20.000,00 kn |
| 2. | Odobrenje za osnivanje podružnice društva za upravljanje fondovima u državama članicama – članci 33. i 34. ZIF-a | 1.500,00 kn | 15.000,00 kn |
| 3. | Odobrenje za osnivanje podružnice društva za upravljanje fondovima izvan država članica – članak 36. ZIF-a | 1.500,00 kn | 15.000,00 kn |
| 4. | Odobrenje za poslovanje podružnice društva za upravljanje države članice – članci 40., 41. i 42. ZIF-a | 1.500,00 kn | 15.000,00 kn |
| 5. | Odobrenje za osnivanje otvorenog ili zatvorenog investicijskog fonda s javnom ponudom i prijavu upisa u registar fondova – članci 12., 61., 79., 80. i 91. ZIF-a | 1.500,00 kn | 15.000,00 kn |
| 6. | Odobrenje za osnivanje otvorenog investicijskog fonda s privatnom ponudom i prijavu upisa u registar fondova – članci 13., 123. i 126. ZIF-a | 1.500,00 kn | 15.000,00 kn |
| 7. | Odobrenje za osnivanje otvorenog investicijskog fonda rizičnog kapitala s privatnom ponudom i prijavu upisa u registar fondova – članci 13., 202. i 205. ZIF-a | 1.500,00 kn | 15.000,00 kn |
| 8. | Odobrenje investicijskim fondovima država članica – članak 37. ZIF-a | 1.500,00 kn | 15.000,00 kn |
| 9. | Odobrenje i dopuna ili izmjena prospekta i/ili statuta investicijskog fonda s javnom ponudom – članci 105., 107., 109. i 113. ZIF-a | 500,00 kn | 5.000,00 kn |
| 10. | Odobrenje i dopuna ili izmjena prospekta i/ili statuta otvorenog investicijskog fonda s privatnom ponudom – članci 142. i 143. ZIF-a | 500,00 kn | 5.000,00 kn |
| 11. | Odobrenje i dopuna ili izmjena prospekta i/ili statuta investicijskog fonda rizičnog kapitala s privatnom ponudom – članak 217. ZIF-a | 500,00 kn | 5.000,00 kn |
| 12. | Odobrenje za izbor i svaku promjenu depozitne banke – članci 50. i 56. ZIF-a | 500,00 kn | 5.000,00 kn |
| 13. | Izdavanje prethodnog odobrenja za delegiranje poslova iz članka 23. stavka 2. i članka 24. ZIF-a | 500,00 kn | 5.000,00 kn |
| 14. | Izdavanje odobrenja promidžbe investicijskih fondova s javnom ponudom – članak 115. ZIF-a | 200,00 kn | 2.000,00 kn |
| 15. | Izdavanje odobrenja članu uprave društva za upravljanje investicijskim fondovima – članak 27. stavak 2. ZIF-a | 500,00 kn | 5.000,00 kn |
| 16. | Odobrenje za poslove upravljanja imovinom za račun nalogodavatelja – vlasnika portfelja (upravljanje portfeljem) – članak 23. stavak 3. ZIF-a | 1.500,00 kn | 30.000,00 kn |
| 17. | Odobrenje za poslove investicijskog savjetovanja – članak 23. stavak 3. ZIF-a | 1.500,00 kn | 20.000,00 kn |
| 18. | Suglasnost za pripajanje otvorenih investicijskih fondova – članak 181. stavak 1. ZIF-a | 500,00 kn | 5.000,00 kn |
| 19. | Upis završetka postupka likvidacije zatvorenog i otvorenog investicijskog fonda – članak 180. i 181. stavak 2. ZIF-a | 200,00 kn | 2.000,00 kn |

(6) Obveznici plaćanja naknada i administrativnih pristojbi su prema Zakonu o Agenciji pravne i fizičke osobe koje se Agenciji obraćaju radi:

|  |  |  |  |
| --- | --- | --- | --- |
| BR. |  | ADMINISTRATIVNA PRISTOJBA | NAKNADA |
| 1. | Izdavanje mišljenja, članak 15. točka 9. Zakona o Agenciji |  | |
| 1a. | Za pravnu osobu | 500,00 kn | 5.000,00 kn |
| 1b. | Za fizičku osobu | 20,00 kn | 200,00 kn |
| 2. | Izdavanje preslika rješenja, dozvola, ovlaštenja i mišljenja | 10,00 kn | 100,00 kn |

Članak 5.

Obveznici plaćanja naknada i administrativnih pristojbi su prema Zakonu o osiguranju (dalje u tekstu: ZOS) i Zakonu o obveznim osiguranjima u prometu (dalje u tekstu: ZOOP) pravne i fizičke osobe koje se Agenciji obraćaju sa zahtjevima, i to za usluge kako slijedi:

|  |  |  |  |
| --- | --- | --- | --- |
| BR. |  | ADMINISTRATIVNA PRISTOJBA | NAKNADA |
| 1. | Odobrenje za stjecanje kvalificiranog udjela u društvu za osiguranje, odnosno društvu za reosiguranje – članak 22. stavak 1. u svezi s člankom 21. stavka 1. ZOS-a  Odobrenje imatelju kvalificiranih udjela za svako daljnje stjecanje dionica društva za osiguranje odnosno društva za reosiguranje – članak 21. stavak 2. ZOS-a | 1.000,00 kn | 10.000,00 kn |
| 2. | Odobrenje za obavljanje funkcije člana uprave društva za osiguranje, odnosno društva za reosiguranje, odnosno društva za uzajamno osiguranje – članak 28. stavak 2. i članak 47. u svezi s člankom 28. stavka 1. ZOS-a  Odobrenje za obavljanje funkcije člana uprave u drugom društvu za osiguranje odnosno društvu za reosiguranje – članak 28. stavak 7. i članak 47. ZOS-a  Odobrenje za obavljanje funkcije izvršnog direktora društva za osiguranje, odnosno društva za reosiguranje – članak 28. stavak 2. u svezi s člankom 25.a. stavak 6. ZOS-a | 500,00 kn | 5.000,00 kn |
| 3. | Izdavanje dozvole za obavljanje poslova osiguranja društvu za uzajamno osiguranje – članak 36. stavak 1. ZOS-a | 1.000,00 kn | 10.000,00 kn |
| 4. | Izdavanje odobrenja za mijenjanje statuta u dijelu koji se odnosi na račune članova društva za uzajamno osiguranje – članak 41. stavak 2. ZOS-a | 500,00 kn | 5.000,00 kn |
| 5. | Izdavanje odobrenja za valjanost odluke skupštine o prestanku društva za uzajamno osiguranje – članak 50. stavak 3. ZOS-a | 1.000,00 kn | 10.000,00 kn |
| 6. | Izdavanje odobrenja za prijenos portfelja društva za uzajamno osiguranje– članak 51. stavak 1. ZOS-a | 1.500,00 kn | 15.000,00 kn |
| 7. | Izdavanje odluke o odobrenju za pripajanje ili spajanje društva za uzajamno osiguranje s drugim društvom za uzajamno osiguranje ili podjelu društva za uzajamno osiguranje – članak 53. stavak 1. i 6. ZOS-a | 2.000,00 kn | 20.000,00 kn |
| 8. | Izdavanje odobrenja za preoblikovanje društva za uzajamno osiguranje u dioničko društvo za osiguranje – članak 55. stavak 4. ZOS-a | 1.500,00 kn | 15.000,00 kn |
| 9. | Izdavanje dozvole društvu za osiguranje za obavljanje poslova osiguranja, odnosno društvu za reosiguranje za obavljanje poslova reosiguranja – članak 59. stavak 1. u svezi s člankom 58. stavak 1. ZOS-a |  |  |
| 9a. | za jednu vrstu neživotnih osiguranja i temeljni kapital 15 mil. kn | 3.000,00 kn | 30.000,00 kn |
| 9b. | za više vrsta neživotnih osiguranja ili životna osiguranja ili reosiguranje i temeljni kapital 22,5 mil. kn | 4.500,00 kn | 45.000,00 kn |
| 9c. | za više vrsta neživotnih osiguranja ili životna osiguranja ili reosiguranje i temeljni kapital veći od 22,5 mil. kn | 6.000,00 kn | 60.000,00 kn |
| 9d. | za izdavanje potvrde o izdanim dozvolama društvu za osiguranje, odnosno društvu za reosiguranje za izdavanje potvrde o udjelu društva za osiguranje u premiji svih društava za osiguranje – podataka o ostvarenoj dobiti prema financijskim izvještajima i slično | 100,00 kn | 1.000,00 kn |
| 10. | Izdavanje odobrenja za pripajanje drugog društva za osiguranje, odnosno drugog društva za reosiguranje, odnosno druge pravne osobe – članak 58. stavak 2. ZOS-a | 2.000,00 kn | 20.000,00 kn |
| 11. | Izdavanje odobrenja za spajanje društava za osiguranje, odnosno društava za reosiguranje – članak 58. stavak 3. ZOS-a | 2.000,00 kn | 20.000,00 kn |
| 12. | Izdavanje dozvole društvu za osiguranje, za osnivanje podružnice u stranoj državi odnosno državi članici – članak 58. stavak 4. ZOS-a | 1.500,00 kn | 15.000,00 kn |
| 13. | Izdavanje odobrenja za prijenos portfelja osiguranja na drugo društvo za osiguranje, odnosno izdavanje odobrenja za prijenos portfelja reosiguranja na drugo društvo za reosiguranje – članak 58. stavak 5. ZOS-a | 1.500,00 kn | 15.000,00 kn |
| 14. | Izdavanje dozvole za prijenos izdvojenih poslova i svaku izmjenu ugovora o izdvojenim poslovima kojim se mijenja predmet ugovora – članak 58. stavak 6. ZOS-a |  |  |
| 14a. | upravljanje imovinom za pokriće tehničkih pričuva društva za osiguranje ili društva za reosiguranje odnosno imovinom za pokriće matematičke pričuve – članak 73. stavak 3. točka 1. ZOS-a | 2.000,00 kn | 20.000,00 kn |
| 14b. | obrada štetnih slučajeva – članak 73. stavak 3. točka 2. ZOS-a | 2.000,00 kn | 20.000,00 kn |
| 14c. | računalna obrada podataka – članak 73. stavak 3. točka 3. ZOS-a | 2.000,00 kn | 20.000,00 kn |
| 15. | Izdavanje dozvole za izmjenu vrsta osiguranja i to za svaku novu vrstu osiguranja na temelju članka 3. stavak 2. i 3. ZOS-a – članak 65. stavak 1. ZOS-a | 300,00 kn | 3.000,00 kn |
| 15a. | Izdavanje odobrenja za promidžbene aktivnosti društva za osiguranje odnosno društva za reosiguranje – članak 65.b.stavak 2. ZOS-a | 200,00 kn | 2.000,00 kn |
| 16. | Izdavanje ovlaštenja za obavljanje poslova ovlaštenog aktuara – članak 66. stavak 2. ZOS-a | 300,00 kn | 3.000,00 kn |
| 17. | Izdavanje odobrenja društvu za osiguranje preuzimatelju za preuzimanje portfelja osiguranja, odnosno izdavanje odobrenja društvu za reosiguranje za preuzimanje portfelja reosiguranja – članak 71. u svezi s člankom 70. stavka 2. ZOS-a | 1.500,00 kn | 15.000,00 kn |
| 18. | Izdavanje suglasnosti stranom društvu za osiguranje za prijenos portfelja osiguranja svoje podružnice u državi članici, odnosno izdavanje suglasnosti stranom društvu za reosiguranje za prijenos portfelja reosiguranja svoje podružnice u državi članici – članak 72. stavak 7. ZOS-a | 1.000,00 kn | 10.000,00 kn |
| 19. | Izdavanje potvrde društvu za osiguranje države članice da će društvo za osiguranje države članice i nakon preuzimanja portfelja osiguranja ispunjavati zahtjeve adekvatnosti kapitala, odnosno izdavanje potvrde društvu za reosiguranje države članice da će društvo za reosiguranje države članice i nakon preuzimanja portfelja reosiguranja ispunjavati zahtjeve adekvatnosti kapitala – članak 72. stavak 9. ZOS-a | 300,00 kn | 3.000,00 kn |
| 20. | Izdavanje dozvole za osnivanje podružnice na području Republike Hrvatske stranog društva za osiguranje – članak 87. stavak 2. u svezi s člankom 87. stavka 1. ZOS-a | 1.500,00 kn | 15.000,00 kn |
| 21. | Izdavanje dozvole za osnivanje podružnice društva za osiguranje Švicarske konfederacije na području Republike Hrvatske – članak 88. stavak 3. ZOS-a | 1.500,00 kn | 15.000,00 kn |
| 22. | Izdavanje suglasnosti za ulaganje imovine za pokriće tehničke pričuve i u druge oblike imovine, osim ulaganja dozvoljenih na temelju članka 115. stavaka 1. i 2. ZOS-a – članka 115. stavka 3. ZOS-a | 1.000,00 kn | 1% od vrijednosti imovine za pokriće tehničke pričuve za čije se ulaganje traži suglasnost, a najmanje 10.000,00 kn |
| 23. | Izdavanje suglasnosti za ulaganje imovine za pokriće matematičke pričuve i u druge oblike imovine, osim ulaganja dozvoljenih na temelju članka 122. stavaka 1. i 2. ZOS-a – članka 122. stavka 3. ZOS-a | 1.000,00 kn | 1% od vrijednosti imovine za pokriće matematičke pričuve za čije se ulaganje traži suglasnost, a najmanje 10.000,00 kn |
| 23.a. | Suglasnost da se poslovi unutarnje revizije povjere jednoj ili više osoba koje nisu u radnom odnosu s društvom za osiguranje, odnosno društvom za reosiguranje – članak 147. stavak 4. ZOS-a | 500,00 kn | 5.000,00 kn |
| 24. | Izdavanje dozvole društvu za zastupanje u osiguranju za obavljanje djelatnosti zastupanja u osiguranju – članak 252. ZOS-a | 500,00 kn | 5.000,00 kn |
| 25. | Izdavanje dozvole obrtu za zastupanje u osiguranju za obavljanje djelatnosti zastupanja u osiguranju – članak 252. stavak 2. u svezi sa člankom 236. ZOS-a | 300,00 kn | 3.000,00 kn |
| 26. | Izdavanje dozvole društvu za posredovanje u osiguranju i reosiguranju za obavljanje djelatnosti posredovanja u osiguranju i reosiguranju – članak 254. ZOS-a | 700,00 kn | 7.000,00 kn |
| 27. | Provjera stručnih znanja i izdavanje ovlaštenja fizičkim osobama za obavljanje poslova zastupanja u osiguranju – članak 248. stavak 2. ZOS-a | 100,00 kn | 1.000,00 kn |
| 28. | Provjera stručnih znanja i izdavanje ovlaštenja fizičkim osobama za obavljanje poslova posredovanja u osiguranju i reosiguranju – članak 249. stavak 2. ZOS-a | 150,00 | 1.500,00 kn |
| 28.a | izdavanje ovlaštenja za obavljanje poslova zastupanja u osiguranju fizičkim osobama koje imaju ovlaštenje za obavljanje poslova posredovanja u osiguranju i reosiguranju | 30,00 | 300,00 |
| 29. | Izdavanje suglasnosti da djelatnost zastupanja u osiguranju mogu obavljati i banke – članak 250. stavak 4. ZOS-a | 500,00 kn | 5.000,00 kn |
| 29a. | Izdavanje dozvole za obavljanje djelatnosti zastupanja u osiguranju Financijskoj agenciji i HP – Hrvatskoj pošti d.d. – članak 250. stavak 4. ZOS-a | 1.000,00 kn | 10.000,00 kn |
| 30. | Izdavanje odobrenja društvu za zastupanje, u osiguranju za pripajanje drugog društva za zastupanje u osiguranju, odnosno izdavanje dozvole društvu za posredovanje u osiguranju i reosiguranju za pripajanje drugog društva za posredovanje u osiguranju i reosiguranju – članak 255. stavak 1. ZOS-a | 500,00 kn | 5.000,00 kn |
| 31. | Izdavanje odobrenja za spajanje društava za zastupanje u osiguranju odnosno društava za posredovanje u osiguranju i reosiguranju – članak 255. stavak 2. ZOS-a | 500,00 kn | 5.000,00 kn |
| 32. | Izdavanje dozvole društvu za zastupanje u osiguranju odnosno društvu za posredovanje u osiguranju i reosiguranju države članice za osnivanje podružnice na području Republike Hrvatske – članak 264. ZOS-a | 500,00 kn | 5.000,00 kn |
| 33. | Izdavanje odobrenja za prijenos kapitala iz jedne skupine osiguranja u drugu skupinu osiguranja – članak 296. stavci 3. 4. i 5. ZOS-a | 1.000,00 kn | 1% od visine prijenosa kapitala |
| 34. | Izdavanje suglasnosti za uključivanje u izračun dopunskog kapitala druge stavke – članak 96. stavak 4. ZOS-a | 200,00 kn | 2.000,00 kn |

Članak 6.

Obveznici plaćanja naknada i administrativnih pristojbi su prema Zakonu o obveznim i dobrovoljnim mirovinskim fondovima (dalje u tekstu: ZODMF) i Zakonu o mirovinskim osiguravajućim društvima i isplati mirovine na temelju individualne kapitalizirane štednje (dalje u tekstu: ZMOD), pravne i fizičke koje se Agenciji obraćaju sa zahtjevima za usluge kako slijedi:

|  |  |  |  |
| --- | --- | --- | --- |
| BR. |  | ADMINISTRATIVNA PRISTOJBA | NAKNADA |
| 1. | Autorizacija – za osnivanje mirovinskog društva – članak 20. ZODMF-a | 2.000,00 kn | 20.000,00 kn |
| 1a. | Odobrenje člana uprave/člana nadzornog odbora mirovinskog društva – članak 20. i 21. ZODMF-a | 500,00 kn | 5.000,00 kn |
| 1b. | Odobrenje izmjena i dopuna statuta mirovinskog društva – članak 21. ZODMF-a | 500,00 kn | 5.000,00 kn |
| 2. | Odobrenje za osnivanje mirovinskog fonda – članak 20. ZODMF-a | 1.500,00 kn | 15.000,00 kn |
| 3. | Odobrenje statuta i izmjena statuta mirovinskog fonda – članak 39. stavak 2. ZODMF | 500,00 kn | 5.000,00 kn |
| 4. | Odobrenje za izbor i promjenu banke skrbnika mirovinskog fonda – članak 79. stavak 3. ZODMF-a | 500,00 kn | 5.000,00 kn |
| 5. | Odobrenje sadržaja i oblika informativnog prospekta mirovinskog fonda, te svaka njegova naknadna izmjena – članak 107. stavak 3. i članak 114c. stavak 5. ZODMF-a | 500,00 kn | 5.000.00 kn |
| 6. | Licenca za upravljanje mirovinskim fondom– članak 14. stavak 4.,5. i 6. ZODMF-a | 200,00 kn | 2.000,00 kn |
| 7. | Suglasnost – za transakcije dionicama, odnosno vlasničkim udjelima – članak 13. stavak 1. ZODMF-a | 500,00 kn | 5.000,00 kn |
| 8. | Svaka promjena u temeljnom kapitalu i statusu mirovinskog društva – članak 27.a ZODMF-a | 500,00 kn | 5.000,00 kn |
| 9. | Stjecanje vlasničkog udjela od strane jednog mirovinskog društva u drugom mirovinskom društvu – članak 19. stavak 1. ZODMF-a | 1.000,00 kn | 10.000,00 kn |
| 10. | Suglasnost – kada banka skrbnik dio svojih poslova povjerava nekom drugom pravnom subjektu – članak 80. stavak 3. ZODMF-a | 500,00 kn | 5.000,00 kn |
| 11. | Suglasnost na oglas ili promidžbeni materijal objavljen od strane ili u ime mirovinskog društva – članak 65. stavak 4. ZODMF-a | 200,00 kn | 2.000,00 kn |
| 12. | Zabrana – objavljivanja ili priopćavanja oglasa ili promidžbenog materijala – članak 65. stavak 6. ZODMF-a | 1.000,00 kn | 10.000,00 kn |
| 12a. | Izdavanje prethodne suglasnosti na ugovore o zajedničkom financijskom djelovanju sa svojim osnivačem, povezanim osobama osnivača, financijskom grupom, koncernom ili holdingom osnivača – članka 74a. ZODMF-a | 500,00 kn | 5.000,00 kn |
| 13. | Izdavanje i obnova licence za upravljanje mirovinskim osiguravajućim društvom – članak 10. stavak 4. i 5 ZMOD-a | 200,00 kn | 2.000,00 kn |
| 14. | Odobrenje – za imenovanje članova nadzornog odbora mirovinskog osiguravajućeg društva članak 12. stavak 2. ZMOD-a | 500,00 kn | 5.000,00 kn |
| 15. | Odobrenje za rad mirovinskog osiguravajućeg društva prije upisa u sudski registar – članak 14. stavak 1. ZMOD-a | 2.000,00 kn | 20.000,00 kn |
| 15b. | Potvrda plana poslovanja mirovinskog osiguravajućeg društva – članak 22. stavak 2. ZMOD-a | 500,00 kn | 5.000,00 kn |
| 16. | Odobrenje – za pripajanje, odnosno spajanje mirovinskog osiguravajućeg društva – članak 87. stavak 2. ZMOD-a | 2.000,00 kn | 20.000,00 kn |
| 17. | Suglasnost – za smanjenje temeljnog kapitala mirovinskog osiguravajućeg društva – članak 7. stavak 3. ZMOD-a | 200,00 kn | 2.000,00 kn |
| 18. | Suglasnost – prije svake transakcije dionicama ili vlasničkim udjelima, odnosno promjene vlasnika ili vlasničke strukture određenog mirovinskog osiguravajućeg društva – članak 9. stavak 1. ZMOD-a | 500,00 kn | 5.000,00 kn |
| 19. | Suglasnost – na izmjene i dopune statuta, odnosno društvenog ugovora ili izjave o osnivanju mirovinskog osiguravajućeg društva – članak 19. ZMOD-a | 500,00 kn | 5.000,00 kn |
| 20. | Ovlaštenje za obavljanje poslova ovlaštenog aktuara mirovinskog osiguravajućeg društva – članak 27. stavak 2. ZMOD-a | 300,00 kn | 3.000,00 kn |
| 21. | Nalog za korištenje sredstava s računa mirovinskog jamstva– članak 89. stavak 3. ZMOD-a | 200,00 kn | 2.000,00 kn |
| 22. | Povećanje temeljnog kapitala mirovinskog društva – članak 11. ZODMF | 500,00 kn | 5.000,00 kn |
| 23. | Stjecanje vlasničkog udjela od strane jednog mirovinskog društva u drugom mirovinskom društvu – članak 19. stavak 1. ZODMF | 2.000,00 kn | 20.000,00 kn |
| 24. | Odobrenje za rad mirovinskog društva – članak 27. ZODMF | 1.000,00 kn | 10.000,00 kn |

Članak 7.

Obveznici plaćanja naknada i administrativnih pristojbi prema Zakonu o leasingu (dalje u tekstu: ZOL) su pravne i fizičke osobe koje se Agenciji obraćaju sa zahtjevima za usluge kako slijedi:

|  |  |  |  |
| --- | --- | --- | --- |
| BR. |  | ADMINISTRATIVNA PRISTOJBA | NAKNADA |
| 1. | Odobrenje za obavljanje poslova leasinga – članak 3. stavak 1., članci 14. i 15. ZOL | 2.000,00 kn | 20.000,00 kn |
| 2. | Odobrenje za stjecanje kvalificiranog udjela u leasing društvu – članak 11. stavak 1. i 2. ZOL | 1.000,00 kn | 10.000,00 kn |
| 3. | Odobrenje leasing društvu za stjecanje kvalificiranog udjela u drugoj pravnoj osobi – članak 13. stavak 1. i 2. ZOL | 1.000,00 kn | 10.000,00 kn |
| 4. | Odobrenje za člana uprave leasing društva – članak 21. ZOL | 500,00 kn | 5.000,00 kn |
| 5. | Odobrenje za obavljanje poslova leasinga neposredno ili preko podružnice u državi članici – članak 29. stavak 5. ZOL | 1.500,00 kn | 15.000,00 kn |
| 6. | Odobrenje za obavljanje poslova leasinga u stranoj državi preko podružnice– članak 30. stavak 1. i stavak 2. ZOL | 1.500,00 kn | 15.000,00 kn |
| 7. | Odobrenje za obavljanje poslova leasinga na području Republike Hrvatske leasing društva koje je u državi članici ovlašteno za obavljanje poslova leasinga – članak 31. ZOL | 1.500,00 kn | 15.000,00 kn |
| 8. | Odobrenje za obavljanje poslova leasinga stranog leasing društva na području Republike Hrvatske preko podružnice – članci 32. i 33. ZOL | 1.500,00 kn | 15.000,00 kn |
| 9. | Izdavanje potvrde o izdanim odobrenjima leasing društvu iz točke 1. članka 7. ovog Pravilnika | 100,00kn | 1.000,00 kn |

Članak 8.

Danom stupanja na snagu ovog Pravilnika prestaje važiti Pravilnik o vrsti i visini naknada i administrativnih pristojbi Hrvatske agencije za nadzor financijskih usluga (»Narodne novine« broj 155/08).

Članak 9.

Ovaj Pravilnik objavit će se u »Narodnim novinama«, a stupa na snagu 1. siječnja 2010. godine.

Klasa: 011-02/09-04/69
Urbroj: 326-01-09-1
Zagreb, 17. prosinca 2009.

Član Uprave
Ivan Vrljić, v. r.

Pravilnik, NN 155/2009-3857